b'\n_START_ARTICLE_\nEvon mets\xc3\xa4opisto\n_START_SECTION_\nHistoria\n_START_PARAGRAPH_\nAleksanteri II antoi Ewoisten mets\xc3\xa4nhoito-opiston perustamisk\xc3\xa4skyn vuonna 1858. Rakennusten valmistuttua mets\xc3\xa4nhoitajien koulutus alkoi virallisesti 1. maaliskuuta 1862. Mets\xc3\xa4nhoitajien opetus siirtyi Helsinkiin vuonna 1908. T\xc3\xa4ll\xc3\xb6in Evolle j\xc3\xa4i vuonna 1876 toimintansa aloittanut mets\xc3\xa4nvartijakoulu. _NEWLINE_Suomen sis\xc3\xa4llissodan aikana Evon mets\xc3\xa4nvartijakoulun oppilaita taisteli pahamaineisen virolaisen kapteenin Hans Kalmin alaisuudessa. He osallistuivat muun muassa kuuluisaan Harmoisten sairashuoneen veril\xc3\xb6ylyyn sek\xc3\xa4 satojen punavankien teloituksiin Hennalan vankileirill\xc3\xa4 Lahdessa. Teloitettujen joukossa oli my\xc3\xb6s arviolta 200 naista. Vuonna 1922 Evon mets\xc3\xa4nvartijakoulu muutettiin mets\xc3\xa4kouluksi. _NEWLINE_Talvisodan aikana p\xc3\xa4\xc3\xa4majan radiopataljoona j\xc3\xa4rjesti Evon mets\xc3\xa4opistolla Syv\xc3\xa4rannan lottaopistolla joulukuussa 1939 alkaneen s\xc3\xa4hk\xc3\xb6tysradiokurssin jatkon. Oppilaiden toinen puoli siirtyi Tuomaalan kansakoululle Tuusulassa. 11. tammikuuta 1940 aloitettiin Evon mets\xc3\xa4opistolla toinen radiokurssi, OMP 2, sotilasvirkamies Vilho Lotsarin johdolla. OMP 2:n 62 aloittaneesta suoritti kurssin hyv\xc3\xa4ksytt\xc3\xa4v\xc3\xa4ksi 21. Kurssi kestiv\xc3\xa4t Evolla toukokuuhun 1940, jolloin Moskovan v\xc3\xa4lirauhan aikana ne siirrettiin Luther-opistolle J\xc3\xa4rvenp\xc3\xa4\xc3\xa4h\xc3\xa4n._NEWLINE_Mets\xc3\xa4opiston alkuper\xc3\xa4inen rakennus paloi vuonna 1956 ja nykyinen opistorakennus valmistui vuonna 1959. Er\xc3\xa4it\xc3\xa4 1860- ja 1870-luvuilla valmistuneita rakennuksia on yh\xc3\xa4 k\xc3\xa4yt\xc3\xb6ss\xc3\xa4 ja ne on suojeltu Museoviraston p\xc3\xa4\xc3\xa4t\xc3\xb6ksell\xc3\xa4.'